มีอาการปวดท้องเสีย พอถ่ายออกมาเเล้วเป็นมูกสีเขียวคล้ายเสมหะ กลิ่นเหม็นเหมือนไข่เน่า มีเลือดออกนิดหน่อย อุจจาระเหลว หลังจากมีอาการเเบบนั้นก็มีไข้ทันที 38.1 เพิ่งเป็นวันนี้ อยากทราบว่าเป็นอะไรคะ ปล.ตอนนี้มีอาการไอ เป็นหวัดเเล้วมีเสมหะ
สวัสดีค่ะ อาการถ่ายเหลวเป็นมูกเขียว กลิ่นเหม็น มีไข้ อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไม่มีน้ำย่อยในการย่อยสารอาหารบางชนิด-โรคลำไส้แปรปรวน แต่มักต้องมาเป็นเรื้อรังเกิน 1 เดือน-ผลจากการใช้ยาบางประเภทเช่น ยาปฏิชีวนะ ยารักษาโรคมะเร็ง รวมถึงยาลดกรดที่มีแมกนีเซียมในกรณีนี้นึกถึงการติดเชื้ออย่างเฉียบพลัน ก็คือภาวะอาหารเป็นพิษมากที่สุดการดูแลตัวเองเบื้องต้น ดื่มน้ำมากๆไม่ให้ขาดน้ำ อาจผสมเกลือแร่ละลายในน้ำร่วมด้วย รับประทานยาแก้ปวดท้องได้ รับประทานอาหารอ่อนๆและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.